CELEX: 32005D0513
Language: ro
Date: 2005-07-11 00:00:00
Title: Decizia Comisiei din 11 iulie 2005 privind folosirea armonizată a spectrului radio în banda de frecvență de 5 GHz pentru punerea în funcțiune a sistemelor de acces fără fir, inclusiv rețelele radio locale (WAS/RLAN) [notificată cu numărul C(2005) 2467]Text cu relevanță pentru SEE.

13/Volumul 49
            
            
               RO
            
            
               Jurnalul Ofícial al Uniunii Europene
            
            
               84
            
         32005D0513
   
               L 187/22
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 11 iulie 2005
   privind folosirea armonizată a spectrului radio în banda de frecvență de 5 GHz pentru punerea în funcțiune a sistemelor de acces fără fir, inclusiv rețelele radio locale (WAS/RLAN)
   [notificată cu numărul C(2005) 2467]
   (Text cu relevanță pentru SEE)
   (2005/513/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Decizia 676/2002/CE a Parlamentului European și a Consiliului din 7 martie 2002 privind cadrul de reglementare pentru politica de gestionare a spectrului de frecvențe radio în Comunitatea Europeană (decizia privind spectrul radio) (1), în special articolul 4 alineatul (3),
   întrucât:
   
               (1)
            
            
               Recomandarea 2003/203/CE a Comisiei din 20 martie 2003 privind armonizarea modalității de acordare a accesului public R-LAN la rețelele publice de comunicații și servicii electronice în Comunitate (2) a recomandat statelor membre să permită accesul public R-LAN la rețelele publice de comunicații și servicii electronice în banda de frecvență disponibilă de 5 GHz.
            
         
               (2)
            
            
               De asemenea, a considerat că o continuare a armonizării, în special a benzii de frecvență de 5 GHz, este necesară în cadrul Deciziei nr. 676/2002/CE, pentru a asigura că această bandă este disponibilă pentru R-LAN în toate statele membre și pentru a rezolva problema supraîncărcării din ce în ce mai mari a benzii de 2,4 GHz, prevăzută pentru R-LAN prin Decizia (01)07 a Comitetului european pentru radiocomunicații (3).
            
         
               (3)
            
            
               Segmentele relevante ale benzii de 5 GHz au fost alocate în principal serviciului mobil, cu excepția serviciului mobil aeronautic, în toate cele trei regiuni ale Uniunii Internaționale a Telecomunicațiilor (UIT) prin Conferința mondială a radiocomunicațiilor 2003 (CMR-03), ținând seama de nevoia de a proteja alte servicii primare în aceste benzi de frecvență.
            
         
               (4)
            
            
               CMR-03 adoptă rezoluția UIT-R 229 privind „Utilizarea benzilor 5 150-5 250, 5 250-5 350 MHz și 5 470-5 725 MHz de către serviciul mobil pentru introducerea sistemelor de acces fără fir, inclusiv a rețelelelor radio locale”, care a reprezentat un stimulent pentru continuarea armonizării în scopul de a permite sistemelor R-LAN un acces rapid în Uniunea Europeană.
            
         
               (5)
            
            
               În vederea acestei armonizări, la 23 decembrie 2003 Comisia a acordat un mandat (4) Conferinței Europene a Administrațiilor Poștei și Telecomunicațiilor (CEAPT), în temeiul articolului 4 alineatul (2) din Decizia nr. 676/2002/CE, în vederea armonizării spectrului de frecvențe radio în banda de 5 GHz pentru utilizarea de către rețelele de tip RLAN.
            
         
               (6)
            
            
               În virtutea acestui mandat, CEAPT, prin comitetul său pentru comunicații electronice, a definit, în raportul său (5) din 12 noiembrie 2004 și în Decizia CCE/DEC(04)08 din 12 noiembrie 2004, condițiile specifice tehnice și operaționale pentru utilizarea frecvențelor specifice în banda de 5 GHz, care pot fi acceptate de către Comisie și de către comitetul pentru spectrul de frecvențe radio și care trebuie să fie aplicate în Comunitate în scopul asigurării unei dezvoltări armonizate a rețelelor de tip WAS/RLAN în Comunitate.
            
         
               (7)
            
            
               Echipamentele pentru rețelele de tip WAS/RLAN trebuie să respecte cerințele Directivei 1999/5/CE a Parlamentului European și a Consiliului din 9 martie 1999 privind echipamentele hertziene și echipamentele terminale de telecomunicații și recunoașterea reciprocă a conformității acestora (6). Articolul 3 alineatul (2) din prezenta directivă obligă producătorii să se asigure că echipamentele nu produc interferențe dăunătoare celorlalți utilizatori ai spectrului.
            
         
               (8)
            
            
               În mai multe state membre este esențială necesitatea de exploatare a radarelor militare și meteorologice în benzile dintre frecvențele 5 250 și 5 850 MHz, care impune o protecție specială contra interferenței dăunătoare produsă de rețelele de tip WAS/RLAN.
            
         
               (9)
            
            
               Se înregistrează, de asemenea, nevoia de a se specifica limitele corespunzătoare pentru puterea echivalentă radiată izotropic și restricțiile operaționale, cum ar fi restricțiile aplicabile în cazul utilizării interioare, pentru rețelele de tip WAS/RLAN, în special în banda de frecvență 5 150-5 350 MHz pentru a proteja sistemele serviciului de explorare a pământului prin satelit (activ), serviciului de cercetare spațială (activ), precum și conexiunile serviciilor mobile prin satelit.
            
         
               (10)
            
            
               După cum se menționează în raportul CEAPT, partajarea între radarele din serviciul de radiolocație și rețelele de tip WAS/RLAN în benzile de frecvență 5 250-5 350 MHz și 5 470-5 725 MHz se poate realiza doar în cazul în care se aplică limitele de putere și tehnicile de atenuare ce garantează că rețelele de tip WAS/RLAN nu provoacă interferențe cu aplicațiile/sistemele radar. Prin urmare, reglarea puterii emițătorului (Transmitter Power Control – TPC) și selecția dinamică a frecvenței (Dynamic Frequency Selection – DFS) au fost incluse în standardul armonizat EN 310 893 (7) elaborat de Institutul European de Standarde în Telecomunicații (European Telecommunications Standards Institute – ETSI) pentru a beneficia de prezumția de conformitate a echipamentelor WAS/RLAN cu Directiva 1999/5/CE. Reglajul puterii emițătorului (TPC) în rețelele de tip WAS/RLAN în benzile de frecvență 5 250-5 350 MHz și 5 470-5 725 MHz ar facilita partajarea cu serviciile prin satelit, prin reducerea semnificativă a interferențelor cumulate. DFS, care respectă cerințele în materie de detecție, funcționare și răspuns prevăzute de anexa I la recomandarea UIT-RM. 1652 (8) evită utilizarea de către rețelele de tip WAS/RLAN a frecvențelor folosite de radare. Eficacitatea tehnicilor de atenuare prevăzute de standardul EN 301 893 pentru protecția radarelor cu frecvență fixă este monitorizată. Acest standard se actualizează pentru a se ține seama de noile dezvoltări, în baza studiilor realizate de statele membre privind metodele și procedurile de testare adecvate pentru tehnicile de atenuare.
            
         
               (11)
            
            
               La nivel de Comunitate și UIT, se recunoaște necesitatea realizării de noi studii și posibilitatea de dezvoltare a unor condiții tehnice/operaționale alternative pentru rețelele de tip WAS/RLAN, asigurându-se, în același timp, protecția necesară a altor servicii primare, în special radiolocația. În plus, este oportun ca administrațiile naționale să desfășoare campanii de măsurători și testări, pentru a facilita coexistența diferitelor servicii. Aceste studii și perfecționări sunt luate în considerare la o viitoare revizuire a prezentei decizii.
            
         
               (12)
            
            
               Măsurile prevăzute de prezenta decizie sunt în conformitate cu avizul Comitetului pentru spectrul de frecvențe radio,
            
         ADOPTĂ PREZENTA DECIZIE:
   Articolul 1
   Obiectul prezentei decizii este armonizarea condițiilor de disponibilitate și utilizare eficientă a benzilor de frecvență 5 150-5 350 MHz și 5 470-5 725 MHz pentru sistemele de acces fără fir, inclusiv rețelele radio locale (WAS/RLAN).
   Articolul 2
   
               (a)
            
            
               „sisteme de acces fără fir, inclusiv rețelele radio locale (WAS/RLAN)” înseamnă sisteme radio în bandă largă, care permit accesul fără fir la aplicațiile publice și private, indiferent de topologia rețelei subiacente.
            
         
               (b)
            
            
               „utilizare interioară” înseamnă utilizarea în interiorul clădirilor, inclusiv în spațiile asimilate acestora, precum aeronavele, în care ecranarea asigură, în general, atenuarea necesară pentru a facilita partajarea cu alte servicii.
            
         
               (c)
            
            
               „putere echivalentă radiată izotropic medie (p.e.r.i.) medie” înseamnă p.e.r.i. pe durata fazei de transmisie care corespunde puterii maxime, dacă este introdus reglajul de putere.
            
         Articolul 3
   Până la 31 octombrie 2005, statele membre desemnează frecvențele de bandă 5 150-5 350 MHz și 5 470-5 725 MHz și iau măsurile corespunzătoare pentru introducerea rețelelor de tip WAS/RLAN, sub rezerva respectării condițiilor specifice prevăzute de articolul 4.
   Articolul 4
   (1)   În banda de frecvență 5 150-5 350 MHz, rețelele de tip WAS/RLAN se limitează la utilizare interioară, cu o valoare maximă a p.e.r.i. medii de 200 mW.
   
               (a)
            
            
               0.25 mW/25 kHz în întreaga bandă de 25 kHz, în banda de 5 150-5 250 MHz și
            
         
               (b)
            
            
               10 mW/MHz în întreaga bandă de 1 MHz, în banda de 5 250-5 350 MHz.
            
         (2)   În banda de frecvențe 5 470-5 725 MHz, utilizarea în interior sau în exterior a rețelelor de tip WAS/RLAN se limitează la o valoare maximă a p.e.r.i. medii de 1 W și la o densitate valorii maxime a p.e.r.i. medii de 50 mW/MHz în întreaga bandă de 1 MHz.
   (3)   Rețelele de tip WAS/RLAN ce funcționează în benzile de 5 250-5 350 MHz și 5 470-5 725 MHz utilizează reglajul puterii emițătorului, care oferă, în medie, un factor de atenuare de cel puțin 3 dB la puterea maximă de ieșire permisă a sistemelor.
   În cazul în care nu se folosește reglajul puterii emițătorului, valoarea maximă permisă pentru p.e.r.i. medie și limitele corespunzătoare ale densității p.e.r.i. medii pentru benzile 5 470-5 725 MHz se reduc cu 3 dB.
   (4)   Rețelele de tip WAS/RLAN care funcționează în benzile de 5 250-5 350 MHz și 5 470-5 725 MHz utilizează tehnici de atenuare ce asigură un nivel de protecție cel puțin egal cu cerințele în materie de detecție, funcționare și răspuns descrise în standardul EN 301 893, pentru a asigura funcționarea compatibilă cu sistemele de radiolocație. Aceste tehnici de atenuare egalizează probabilitatea de selecție a unui canal specific pentru toate canalele disponibile, astfel încât să asigure, în medie, o repartiție cvasi-uniformă a încărcării spectrului.
   (5)   Statele membre asigură o revizuire regulată a tehnicilor de atenuare și prezintă Comisiei rapoarte în acest sens.
   Articolul 5
   Prezenta decizie se adresează statelor membre.
   
      Adoptată la Bruxelles, 11 iulie 2005.
      
         
            Pentru Comisie
         
         Viviane REDING
         
         
            Membru al Comisiei
         
      
   
   
      (1)  JO L 108, 24.4.2002, p. 1.
   
      (2)  JO L 78, 25.3.2003, p. 12.
   
      (3)  Decizia ERC (01)07 din 12 martie 2001 privind frecvențele armonizate, caracteristicile tehnice și exceptarea de la obligativitatea de obținere a unor licențe individuale pentru dispozitivele cu rază de acțiune redusă utilizate pentru rețelele radio locale (RLAN) care funcționează în banda de frecvență 2 400-2 483,5 MHz.
   
      (4)  Mandatul acordat CEAPT pentru armonizarea condițiilor tehnice și, în special, operaționale menite să conducă la o utilizare eficientă a spectrului de către rețelele de tip RLAN în benzile 5 150-5 350 MHz și 5 470-5 725 MHz.
   
      (5)  Răspunsul CEAPT la mandatul CE de armonizare a condițiilor tehnice și, în special, operaționale menite să conducă la o utilizare eficientă a spectrului de către rețelele de tip RLAN în benzile de 5 150-5 350 MHz și 5 470-5 725 MHz.
   
      (6)  JO L 91, 7.4.1999, p. 10.
   
      (7)  EN 301 893 este un standard armonizat elaborat de Institutul European de Standarde în Telecomunicații (ETSI), Secretariatul ETSI, denumit Rețele de radiofrecvență în bandă largă (Broadband Radio Access Networks – BRAN); rețele de tip RLAN de mare performanță în banda de 5 GHz; standardul armonizat EN care reglementează cerințele esențiale ale articolului 3 alineatul (2) din Directiva R&TTE. ETSI este recunoscut în conformitate cu Directiva 98/34/CE a Parlamentului European și a Consiliului. Acest standard armonizat a fost elaborat în baza unui mandat emis în conformitate cu procedurile aplicabile ale Directivei 98/34/CE a Parlamentului European și a Consiliului. Textul integral al standardului EN 301 893 poate fi obținut de la ETSI 650 Route de Lucioles F-06921 Sofia Antipolis Cedex.
   
      (8)  Recomandarea M.1652 a UIT-R privind selecția frecvenței dinamice (SFD) în sistemele de acces fără fir, inclusiv rețelele radio locale, în scopul protejării serviciului de radiolocație în banda de frecvență de 5 GHz (întrebările UIT-R 212/8 și UIT-R 142/9).